Ajaloohuvilisteni jõudis mõni aeg tagasi mahukas käsitlus soomlaste kangelaslikust võitlusest iseseisvuse eest 1939/40. aasta karmil talvel. Ühes  ülevaates ei õnnestu kunagi kõiki aspekte küllaldaselt valgustada, mistõttu on põhjust põgusalt puudutada seda dramaatilist võitlust, mis arenes sõja lõpupäevadel nii Soomes kui rahvusvahelisel areenil ühelt poolt rahu sõlmimise ja teiselt poolt Briti-Prantsuse interventsioonikava ümber. Kõigepealt aga meenutagem paari seika sõja eel- ja alguspäevade diplomaatilisest tagapõhjast.